OTM-bommers skiet manArgieffoto ŉ Groep van vyf gewapende mans het Dinsdag twee OTM’e in Rustenburg in Noordwes opgeblaas en ŉ bystander geskiet en gewond. Kapt. Pelonomi Makau, woordvoerder van die polisie, sê ŉ 42-jairge man is in sy voertuig geskiet. Hy het glo ŉ vulstasie verlaat toe hy ŉ wit BMW met vyf mense naby die OTM opgemerk het. Die gewapende mans het talle skote in sy rigting afgevuur en hy is in die bobeen getref. Hy is na ŉ nabygeleë hospitaal geneem vir verdere behandeling. Die vyf mans het met ŉ onbekende bedrag geld gevlug. Die polisie ondersoek die saak.